jkorsvik/nowiki_second_scrape_merged huggingface dataset:
Grønlihalsen

Grønlihalsen er et fjell på 587 moh. i Brønnøy kommune. Oppstigningen er fra Kvervet.


== Fjelltrimmen ==
Fjellet er enkelte år med i den lokale Fjelltrimmen. Traseen er 3,3 km lang og har en stigning på ca. 568 meter. Oppstigningen tar mellom 60 og 120 minutter.


== Referanser ==
Arild Mathisen

Arild Mathisen (født 14. mars 1942 i Drammen) er en tidligere norsk fotballspiller. Han spilte i forsvar og fikk 29 landskamper for Norge fra 1965 til 1971.Mathisen vant NM med Strømsgodset i 1969 og 1970, og vant serien i 1965 med Vålerenga og med Strømsgodset i 1970. I sesongen 1962 spilte Mathisen for Harstad IL. Der ble han nord-norsk cupmester sammen med Trygve Bornø. Han spilte også på det nord-norske landsdelslaget mot Nord-Sverige. Hans ungdomsklubb var Åssiden.


== Referanser ==


== Eksterne lenker ==
(no) Arild Mathisen i Store norske leksikon
(en) Arild Mathisen – Transfermarkt 
(en) Arild Mathisen – WorldFootball.net 
(en) Arild Mathisen – EU-Football.info 
(no) Arild Mathisen – Norges Fotballforbund 
Spillerprofil på Strømsgodsets nettside
Spillerprofil på worldfootball.net
Max Ludwig

Max Ludwig (født 1896, død 1957) var en tysk bobkjører som deltok i de olympiske leker 1932 i Lake Placid.
Ludwig vant en olympisk bronsemedalje i bobsleigh under vinter-OL 1932 i Lake Placid. Han var med på det tyske laget som kom på tredjeplass i firerbob bak to amerikanske. Konkurransen ble avviklet 14. og 15. februar 1928. De andre på laget var Hanns Kilian, Sebastian Huber og Hans Mehlhorn.


== OL-medaljer ==
1932  Lake Placid -  Bronse i bobsleigh, firerbob  Tyskland


== Referanser ==


== Eksterne lenker ==
(en) Max Ludwig – Olympedia 
(en) Max Ludwig – Sports-Reference (OL-resultater – arkivert) 
(en) Max Ludwig – databaseOlympics.com (arkivert)
Hans Mehlhorn

Hans Mehlhorn (født 16. januar 1900, død 2. juli 1983) var en tysk bobkjører som deltok i De olympiske leker i 1932 i Lake Placid.
Mehlhorn vant en olympisk bronsemedalje i bobsleigh under Vinter-OL 1932 i Lake Placid. Han var med på det tyske laget som kom på tredjeplass i firerbob bak to amerikanske. Konkurransen ble avviklet 14. og 15. februar 1928. De andre på laget var Hanns Kilian, Sebastian Huber og Max Ludwig.


== OL-medaljer ==
1932  Lake Placid -  Bronse i bobsleigh, firerbob  Tyskland


== Eksterne lenker ==
(en) Hans Mehlhorn – Olympedia 
(en) Hans Mehlhorn – Sports-Reference (OL-resultater – arkivert) 
(en) Hans Mehlhorn – databaseOlympics.com (arkivert)
Robert Minton

Robert Henry «Bob» Minton (født 13. juli 1904, død 2. september 1974 i New York City) var en amerikansk sportsutøver som deltok i de olympiske vinterleker 1932 i Lake Placid.
Minton vant en olympisk bronsemedalje i bobsleigh i Vinter-OL 1932 i Lake Placid. Sammen med John Heaton kom han på tredjeplass i toerbob.


== OL-medaljer ==
1932  Lake Placid -  Bronse bobsleigh, toer  USA


== Eksterne lenker ==
(en) Robert Minton – Olympics.com 
(en) Robert Minton – Olympic.org 
(en) Robert Minton – Olympedia 
(en) Robert Minton – Sports-Reference (OL-resultater – arkivert) 
(en) Robert Minton – databaseOlympics.com (arkivert)
Nacho Duato

Nacho Duato (født 8. januar 1957 i Valencia) er en spansk koreograf. Etter en lang karriere som danser ble han utnevnt til kunstnerisk leder for den spanske nasjonalballetten i juni 1990. 


== Karriere ==
Duato studerte dans på Rambert School i London, Maurice Béjarts Mudra School i Brussel og Alvin Ailey American Dance Theater i New York City. 
Han startet sin dansekarriere ved Cullbergbaletten i Stockholm. Etter et år der kom han til Nederlands Dans Theater, hvor han ble i ti år. Under kunstnerisk leder Jiří Kylián etablerte Duato seg der som en av de viktigste ballettdanserne. Han koreograferte også der sin første ballett, og ble etter det fast koreograf hos Nederlands Dans Theater sammen med Kylián og Hans van Manen.
Hans koreografiske arbeider har blitt satt opp av de mest prestisjefylte kompanier, som blant andre Cullbergballetten, Nederlands Dans Theater, American Ballet Theater, The Australian Ballet, Les Grands Ballets Canadiens, Stuttgart Ballet, Ballet Gulbenkian, San Francisco Ballet, Royal Ballet, Paris Opera Ballet og Nasjonalballetten i Norge.


== Koreografiske verker ==
Ucelli (Respighi)
Synaphai (Xenakis/Vangelis)
Bolero (Ravel)
Arenal (Bonet)
Chansons Madecasses (Ravel)
Raptus (Wagner Wesendonck Lieder)Compañía Nacional de Danza:Concierto Madrigal (Rodrigo)
Opus Piat (Beethoven)
Empty (collage de Kobayashi, Glass, Hendrix, Sculthorpe, Shankar, Marta y Camille Saint-Saëns)
Coming Together (Rzewski)
Mediterrania (collage de Jerónimo Maesso, Bonet, Peter Griggs, Lisa Gerrard, Perry, Juan A. Arteche og Javier Paxariño)
Cautiva (Iglesias)
Alone, for a Second (Satie)
Tabulae (Iglesias)
Ecos (Micus)
Cero sobre cero (Iglesias)
Por vos muero (Spansk musikk fra XV and XVI århundre)
Self (Iglesias)
Remansos (Granados)
Romeo y Julieta (Sergei Prokofiev)
Without Words (Schubert)
Multiplicity. Forms of Silence and Emptiness (Johann Sebastian Bach)
Herrumbre (Pedro Alcalde og Sergio Caballero)
Diecisiete (Pedro Alcalde og Sergio Caballero)
Hevel (Pedro Alcalde og Sergio Caballero).
Jardi Tancat 1983


== Referanser ==


== Eksterne lenker ==
(en) Nacho Duato – kategori av bilder, video eller lyd på Commons 
(en) Nacho Duato på Internet Movie Database 
(en) Nacho Duato hos The Movie Database 
Página personal de Nacho Duato
Nederlands Dans Theater
Nederlands Dans Theater
Compañía Nacional de Danza
Arkeologiåret 1980

Arkeologiåret 1980 er en oversikt over blant annet utgravninger, fødte og avdøde personer med tilknytning til arkeologi i 1980.


== Utfordringer ==


== Utgravninger ==
Einar Østmo åpner utgravninger på tomten etter Skjeltorpdyssen, den første megalittgrav som er blitt funnet i Norge.
Utgraving ved Aëtos Hill (Menelaion Ridge, Laconia, Hellas) finner sted under ledelse av H. W. Catling.


== Funn ==
17. oktober – Professor Xia Nai meddeler fra Göteborgs universitet at en ny terrakottahær er funnet i Kina, datert til Qindynastiet 221–207 f.Kr.
Anders Franzen finner vraket etter det svenske orlogsskipet «Kronan» i en grop på 26 meters dybde rundt seks kilometer utenfor Ölands kyst. Over 30 000 gjenstander er hentet opp fra vraket etter den tid. Skipet forliste 1. juni 1676.


== Priser ==
John Langdon Caskey mottar Gullmedalje for fremragende innsats innen arkeologi av Archaeological Institute of America (AIA).


== Andre hendelser ==

Riacekrigerne blir stilt ut.
19. desember – Chaco Canyon National Monument skifter navn til Chaco Culture National Historical Park og utvidet med 53 km². Programmet Chaco Culture Archaeological Protection Site blir opprettet for å verne funnstedene i Chacoa.


== Fødsler ==
29. november – Amandine Marshall, fransk egyptolog, arkeolog og forfatter
Colleen Manassa, egyptolog fra USA
Saad Abbas Ismail, kurdisk arkeolog, oversetter og forfatter


== Dødsfall ==
2. januar – Rhys Carpenter, amerikansk kunsthistoriker og arkeolog (født 1889)
26. februar – A. J. Arkell, britisk arkeolog og koloniadministrator som gjorde arbeid i Sudan and Egypt ble lagt merke til (født 1898)
25. april – Bertrand Flornoy, fransk oppdager, etnolog og arkeolog (født 1910)
25. juni – Herbert Kühn, tysk prehistorisk arkeolog (født 1895)
24. august – André Parrot, fransk arkeolog (født 1901)
29. oktober – Marion Rawson, klassisk arkeolog fra USA (født 1899)
16. november – Don Crabtree, amerikansk eksperimentell arkeolog (født 1912)
23. november – Hans Sylvius von Aulock, tysk bankier og numismatiker (født 1980)
17. desember – Willard Frank Libby, amerikansk kjemiker, utvikleren av karbondatering (1908)
Giles Healy, oppdager, mayaist og arkeolog fra USA (født 1901)
Keith Muckelroy, marinarkeolog (født 1951)


== Referanser ==
Trygve Andersen

Trygve Andersen (født 10. juli 1934 i Bergen) er en norsk fotballspiller (midtbanespiller). Han fikk 27 landskamper for Norge. 
Andersen vant hovedserien i 1961–62 og 1. divisjon i 1963 som kaptein for Brann. Hans ungdomsklubb var Årstad.


== Eksterne lenker ==
(en) Trygve Andersen – Transfermarkt 
(en) Trygve Andersen – EU-Football.info 
(no) Trygve Andersen – Norges Fotballforbund
Hans Aichele

Hans Aichele (født 2. november 1911, død 1948) var en sveitsisk sportsutøver som deltok i de olympiske leker 1932 i Lake Placid og 1936 i Garmisch-Partenkirchen.
Aichele vant en olympisk sølvmedalje i bobsleigh under Vinter-OL 1936 i Garmisch-Partenkirchen. Han var med på det sveitsiske laget som kom på andreplass i firerbob bak et annet sveitsisk lag. De andre på laget var Reto Capadrutt, Fritz Feierabend og Hans Bütikofer.


== OL-medaljer ==
1936  Berlin -  Sølv i bobsleigh, firerbob  Sveits


== Referanser ==


== Eksterne lenker ==
(en) Hans Aichele – Olympedia 
(en) Hans Aichele – Sports-Reference (OL-resultater – arkivert) 
(en) Hans Aichele – databaseOlympics.com (arkivert)
Hans Bütikofer

Hans Bütikofer (født 29. juli 1915, død 12. januar 2011 i Thun, Bern) var en sveitsisk sportsutøver som deltok i de olympiske leker 1932 i Lake Placid og 1936 i Garmisch-Partenkirchen.
Bütikofer vant en olympisk sølvmedalje i bobsleigh under Vinter-OL 1936 i Garmisch-Partenkirchen. Han var med på det sveitsiske laget som kom på andreplass i firerbob bak et annet sveitsisk lag. De andre på laget var Reto Capadrutt, Fritz Feierabend og Hans Aichele.


== OL-medaljer ==
1936  Berlin -  Sølv i bobsleigh, firerbob  Sveits


== Referanser ==


== Eksterne lenker ==
(en) Hans Bütikofer – Olympedia 
(en) Hans Bütikofer – Sports-Reference (OL-resultater – arkivert) 
(en) Hans Bütikofer – databaseOlympics.com (arkivert)
Thor Hernes

Thor Hernes (født 15. august 1926 i Trondheim, død 18. april 2009) var en norsk fotballspiller. Han fikk 27 landskamper for Norge fra 1953 til 1956. Han spilte klubbfotball for Lyn.
Hernes ble selv trener for Lyn etter endt karriere som spiller. Han trente klubben i 1965 for en sesong. Fra 1968 til 1986 var han generalsekretær i Norges Idrettsforbund


== Referanser ==


== Eksterne lenker ==
(en) Thor Hernes – Transfermarkt 
(en) Thor Hernes – WorldFootball.net 
(en) Thor Hernes – EU-Football.info 
(no) Thor Hernes – Norges Fotballforbund 
lynfotball.net om Thor Hernes som Lyn-trener
Arkeologiåret 1981

Arkeologiåret 1981 er en oversikt over blant annet utgravninger, fødte og avdøde personer med tilknytning til arkeologi i 1981.


== Utforskninger ==
Juni – Owen Beattie ved University of Alberta begynner 1845–48 Franklin Expedition Forensic Anthropology Project (FEFAP) på King William Island for å finne Franklins fortapte ekspedisjon.
Det foretas en full fotografisk undersøkelse av vraket av Breadalbane i Nordvestpassasjen.


== Utgravninger ==

Ain Ghazal blir oppdaget under bygging av vei utenfor Amman, Jordan.


== Publiseringer ==
David Burgess-Wise – Automobile Archaeology (Cambridge, England: Patrick Stephens Ltd).
Derek Roe – The Lower and Middle Palaeolithic Periods in Britain (London: Routledge & Kegan Paul).


== Funn ==
Slemmedalskatten ble funnet i Landvik utenfor Grimstad.
9. desember - I Sverige oppfentliggjøres at to cirka 10 000 år gamle helleristninger ha blitt oppdaget i Bohuslän, i Bärfendal og i Dingle.
Vraket av RMS Republic (1903) lokaliseres utenfor Nantucket av Captain Martin Bayerle.


== Priser ==
William Andrew McDonald mottar Gullmedalje for fremragende innsats innen arkeologi av Archaeological Institute of America (AIA).


== Andre hendelser ==
Colin Renfrew får Disney professoratet i arkeologi ved University of Cambridge.
Fire eksemplarer av Zimbabwefuglen av kleberstein fra Store Zimbabwe blir returnert til Zimbabwe.
12. juni – Filmen Jakten på den forsvunne skatten (Raiders of the Lost Ark), med den fiktive 1930-talls arkeologen Indiana Jones, blir sluppet.


== Dødsfall ==
10. februar – Hans Helbæk, dansk arkeolog og paleobotaniker (født 1907)
12. februar – Andreas Alföldi, ungarsk historiker, epigraf, numismatiker og arkeolog (født 1895)
14. februar – Erik Westerby, dansk arkeolog (født 1901)
6. mai – Bahadır Alkım, tyrkisk arkeolog (født 1915)


== Referanser ==


== Eksterne lenker ==
BBC News World Edition artikkel Zimbabwe fugl "flyr" hjem, på onsdag, 14. mai 2003
James Cardno

James Farquhar Cardno (født 25. mai 1912, død 15. mai 1975) var en britisk bobkjører som deltok i de olympiske leker 1936 i Garmisch-Partenkirchen.
Cardno vant en olympisk bronsemedalje i bobsleigh under Vinter-OL 1936 i Garmisch-Partenkirchen. Han var med på det britiske laget som kom på tredjeplass i firerbob bak to sveitsiske lag. De andre på laget var Frederick McEvoy, Guy Dugdale og Charles Green.


== OL-medaljer ==
1936  Berlin -  Bronse i bobsleigh, firerbob  Storbritannia


== Eksterne lenker ==
(en) James Cardno – Olympedia 
(en) James Cardno – Sports-Reference (OL-resultater – arkivert) 
(en) James Cardno – databaseOlympics.com (arkivert)
Guy Dugdale

Guy Carol Dugdale (født 9. april 1905, død 4. september 1982) var en britisk bobkjører som deltok i de olympiske leker 1936 i Garmisch-Partenkirchen.
Dugdale vant en olympisk bronsemedalje i bobsleigh under Vinter-OL 1936 i Garmisch-Partenkirchen. Han var med på det britiske laget som kom på tredjeplass i firerbob bak to sveitsiske lag. De andre på laget var Frederick McEvoy, James Cardno og Charles Green.


== OL-medaljer ==
1936  Berlin -  Bronse i bobsleigh, firerbob  Storbritannia


== Referanser ==


== Eksterne lenker ==
(en) Guy Dugdale – Olympedia 
(en) Guy Dugdale – Sports-Reference (OL-resultater – arkivert) 
(en) Guy Dugdale – databaseOlympics.com (arkivert)
Charles Green

Charles Patrick Green (født 30. mars 1914, død 10. april 1999) var en britisk bobkjører som deltok i de olympiske leker 1936 i Garmisch-Partenkirchen.
Green vant en olympisk bronsemedalje i bobsleigh under Vinter-OL 1936 i Garmisch-Partenkirchen. Han var med på det britiske laget som kom på tredjeplass i firerbob bak to sveitsiske lag. De andre på laget var Frederick McEvoy, James Cardnoo og  Guy Dugdale.
Green ble verdensmester i firerbob i både 1937 og 1938.


== OL-medaljer ==
1936  Berlin -  Bronse i bobsleigh, firerbob  Storbritannia


== Eksterne lenker ==
(en) Charles Green – Olympics.com 
(en) Charles Green – Olympic.org 
(en) Charles Green – Olympedia 
(en) Charles Green – Sports-Reference (OL-resultater – arkivert) 
(en) Charles Green – databaseOlympics.com (arkivert) 
(en) Charles Green – TheSports.org
Fride Solbakken

Fride Solbakken (født 27. januar 1971) er tidligere arbeiderpartipolitiker. Hun har vært politisk rådgiver/statssekretær for nærings- og handelsminister Sylvia Brustad og politisk rådgiver for fiskeri- og kystminister Lisbeth Berg-Hansen. 
Fra 2001 til 2008 og 2011 til 2013 jobbet hun i Ipark (tidligere Rogaland Kunnskapspark), og tidligere for Statens lånekasse for utdanning.
Hun meldte seg ut av Arbeiderpartiet i mars 2013 og satt som uavhengig representant i fylkestinget i Rogaland fram til 2015. 
Hun er i dag daglig leder i Maritimt Forum for Stavangerregionen.


== Eksterne lenker ==
Biografi på Regjeringen.no
BlackBerry Limited

BlackBerry Limited er et kanadisk multinasjonalt selskap som spesialiserer seg på bedriftsprogramvare og tingenes internett (IoT) fra Ontario i Canada. BlackBerry Limited har over 4000 ansatte i Canada, Europa, USA og Asia. BlackBerry Limited er notert på Toronto Stock Exchange (TSX: BB) i Canada, og NYSE-børsen (NYSE: BB) i USA.


== Eksterne lenker ==
Offisielt nettsted 
(en) BlackBerry Limited – kategori av bilder, video eller lyd på Commons
Frederick McEvoy

Frederick Joseph «Freddie» McEvoy (født 12. februar 1907, død 7. november 1951) var en britisk bobkjører som deltok i de olympiske leker 1936 i Garmisch-Partenkirchen.
McEvoy vant en olympisk bronsemedalje i bobsleigh under Vinter-OL 1936 i Garmisch-Partenkirchen. Han var med på det britiske laget som kom på tredjeplass i firerbob bak to sveitsiske lag. De andre på laget var James Cardno, Guy Dugdale og Charles Green.
McEvoy ble verdensmester både i toer- og firerbob 1937 og i firerbob i 1938.


== OL-medaljer ==
1936  Berlin -  Bronse i bobsleigh, firerbob  Storbritannia


== Referanser ==


== Eksterne lenker ==
(en) Frederick McEvoy på Internet Movie Database 
(en) Frederick McEvoy – Olympedia 
(en) Frederick McEvoy – Sports-Reference (OL-resultater – arkivert) 
(en) Frederick McEvoy – databaseOlympics.com (arkivert) 
(en) Frederick McEvoy – TheSports.org
Frederick Fortune

Frederick «Fred» Joseph Fortune, jr. (født 4. januar 1921, død 20. april 1994) var en amerikansk bobkjører som deltok i de olympiske leker 1948 i St. Moritz og 1952 i Oslo.
Fortune vant en olympisk bronsemedalje i bobsleigh under vinter-OL 1948 i St. Moritz. Sammen med Schuyler Carron kom han på tredjeplass i toerbob bak to sveitsiske lag.


== OL-medaljer ==
1948  St. Moritz -  Bronse i bobsleigh, toerbob  USA


== Eksterne lenker ==
(en) Frederick Fortune – Olympedia 
(en) Frederick Fortune – Sports-Reference (OL-resultater – arkivert) 
(en) Frederick Fortune – databaseOlympics.com (arkivert)
Arkeologiåret 1982

Arkeologiåret 1982 er en oversikt over blant annet utgravninger, fødte og avdøde personer med tilknytning til arkeologi i 1982.


== Utgravninger ==
Chacoprosjektet avsluttes i Chaco Canyon (påbegynt i 1971).


== Funn ==
NASAs termiske infrarød multispektrale skanner (TIMS) oppdager et over 320 km langt forhistorisk (900 eller 1000 f.Kr.) veisystem i Chaco Canyon, i tillegg til brønner, murer, bygninger, og jordbruksåkrer.
Den trakiske graven i Sveshtari blir funnet 2,5 km sørøst for byen Sveshtari, nordøst i Bulgaria.


== Publiseringer ==
Roger Moorey – A Century of Biblical Archaeology, ISBN 0-7188-2825-9


== Priser ==
Peter H. von Blanckenhagen mottar Gullmedalje for fremragende innsats innen arkeologi av Archaeological Institute of America (AIA).


== Dødsfall ==
10. februar – Françoise Henry, fransk forsker med kunst og kunsthåndverk fra tidlig irsk middelalder som fagfelt (født 1902)
15. april – Ville Luho, finsk arkeolog (født 1911)
21. juli – Maurice Tallon, fransk katolsk misjonær og arkeolog (født 1906)
14. september – Kristján Eldjárn, islandsk politiker og arkeolog (født 1916)
Oktober – Michael J. O'Kelly, irsk arkeolog (født 1915)
14. desember – Achille Adriani, italiensk klassisk arkeolog (født 1905)
Marcel Homet, fransk arkeolog og antropolog (født 1897)
Pei Wenzhong, grunnleggeren av kinesisk antropologi, begravd ved funnstedet for pekingmannen i Zhoukoudian, Kina (født 1904)
Schuyler Carron

Schuyler Antony «Sky» Carron (født 24. august 1921, død 15. juni 1964) var en amerikansk bobkjører som deltok i de olympiske leker 1948 i St. Moritz.
Carron vant en olympisk bronsemedalje i bobsleigh under vinter-OL 1948 i St. Moritz. Sammen med Frederick Fortune kom han på tredjeplass i toerbob bak to sveitsiske lag.


== OL-medaljer ==
1948  St. Moritz -  Bronse i bobsleigh, toerbob  USA


== Eksterne lenker ==
(en) Schuyler Carron – Olympedia 
(en) Schuyler Carron – Sports-Reference (OL-resultater – arkivert) 
(en) Schuyler Carron – databaseOlympics.com (arkivert)
Erik Holmberg

Erik Holmberg (født 23. mai 1922 i Fredrikstad, død 18. september 1998 samme sted) var en norsk fotballspiller (forsvarsspiller). Han fikk 27 landskamper for Norge fra 1946. 
Holmberg spilte hele karrieren for Fredrikstad (FFK) og vant NM i 1950 og vant hovedserien 1948–49, 1950–51, 1951–52 og 1953–54.
Etter endt karriere tok Holmberg over som trener for FFK i 1956-1957 og vant både cup og serie i sitt første år. Han var trener i ytterligere to sesonger. I 1962 tok han over som trener etter at klubbens østerrikske trener Ferdinand Schaffer trakk seg midt i sesongen. I 1965 steppet han inn som trener etter at den engelske treneren Frank Soo gikk av. I årene 1966-68 var Holmberg trener for Østsiden IL.


== Eksterne lenker ==
(en) Erik Holmberg – Olympedia 
(en) Erik Holmberg – Sports-Reference (OL-resultater – arkivert) 
(en) Erik Holmberg – FIFA 
(en) Erik Holmberg – national-football-teams.com 
(en) Erik Holmberg – EU-Football.info 
(no) Erik Holmberg – Norges Fotballforbund 
Erik Holmberg på ffksupporter.net
(en) Erik Holmberg på Eu-Football.info
Konservativ kristendom

Konservativ kristendom eller konservativ teologi er en beskrivelse av kristne grupper eller individer som inntar et klassisk og tradisjonelt syn på kristne dogmer.
Konservativ kristendom begrenser seg ikke til enkelte denominasjoner (religiøse sammenslutninger og sekter) og forekommer i alle kristne kirkesamfunn. Som regel brukes termen om evangelisk protestantisk kristendom, men er også vanlig innen andre kristne retninger som den romersk-katolske kirke og de ortodokse kirker.
Selv om mange teologisk konservative kristne ofte også er politisk konservative og verdikonservative, er det ikke nødvendigvis noen sammenheng mellom disse to standpunktene.
I Norge har man hatt enkelte konflikter mellom konservative kristne og andre grupperinger i kirken. Dette har kommet frem for eksempel under den såkalte professorstriden på begynnelsen av 1900-tallet som nesten førte til regjeringskrise. Som en direkte følge av denne kom også dannelsen av Det teologiske menighetsfakultet i 1907.Også den såkalte helvetesdebatten på 1950-tallet mellom konservative Ole Hallesby og liberale Kristian Schjelderup var et eksempel som viste en dyp splittelse mellom teologiske syn innenfor kirken.I nyere tid har særlig homofilisaken ført til skille mellom konservative kristendom og andre kristendomsformer. Det samme kan sies om synet på Israel-Palestina-konflikten og sionismen. Kristenkonservative blir av motstandere av og til beskrevet som fundamentalistiske.


== Kristenkonservative bevegelser ==
Kristenkonservative bevegelser og organisasjoner er spesielt utbredt i USA der de har stor politisk innflytelse. Tilhengerne av Det republikanske parti har som regel en mer uttalt tilknytning til kristenkonservative miljøer enn tilhengerne av Det demokratiske parti. I Norge er det også grupperinger som har et uttalt kristenkonservativt ståsted. Det gjelder for eksempel Kristent Konservativt Parti som ble stiftet i 1965 og slått sammen med Samlingspartiet Ny Fremtid  til Kristent Samlingsparti i 1998. Det Kristne Samlingsparti stilte til valg ved stortingsvalget 1993 med liste bare i Vest-Agder, mens partiet De Kristne fikk to representanter i kommunestyret i Bømlo kommune i 2011.Også pinsebevegelsen beskrives ofte som kristenkonservativ.


== Se også ==
Liberal teologi
Evangelikalisme
Tradisjonalistisk katolisisme
Bibelens ufeilbarlighet
Konservatisme
Kristendemokrati
Wahhabisme, fundamentalistisk retning innen sunniislam
Konservativ jødedom


== Referanser ==


== Eksterne lenker ==
Den skjulte minoriteten – konservative kristne i Norge